CELEX: 32013R0041
Language: mt
Date: 2013-01-17 00:00:00
Title: Regolament ta’ Implimentazzjoni tal-Kummissjoni (UE) Nru 41/2013 tas- 17 ta’ Jannar 2013 li jemenda r-Regolament (KEE) Nru 441/91 dwar il-klassifika ta’ ċerti oġġetti fil-kodiċi NM 17041019 , 17041099 , u 95021010 tan-Nomenklatura Magħquda li jħassar ir-Regolament (KEE) Nru 1287/83

22.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 18/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 41/2013
   tas-17 ta’ Jannar 2013
   li jemenda r-Regolament (KEE) Nru 441/91 dwar il-klassifika ta’ ċerti oġġetti fil-kodiċi NM 1704 10 19, 1704 10 99, u 9502 10 10 tan-Nomenklatura Magħquda li jħassar ir-Regolament (KEE) Nru 1287/83
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
            
         
               (2)
            
            
               Skont ir-Regolament tal-Kummissjoni (KEE) Nru 441/91 tal-25 ta’ Frar 1991 dwar il-klassifika ta’ ċerti oġġetti fil-kodiċi NM 1704 10 19, 1704 10 99, u 9502 10 10 tan-nomenklatura magħquda li jħassar ir-Regolament (KEE) Nru 1287/83 (2), pupi tal-plastik b’sider tal-plastik trasparenti mimli b’ħelu żgħir ġew ikklassifikati taħt il-kodiċi NM 1704 10 19 u 1704 10 99 fir-rigward tal-ħelu u taħt il-kodiċi NM 9502 10 10 fir-rigward tal-pupi. B’konsegwenza tal-introduzzjoni tan-Nota 4 tal-Kapitolu 95 tan-Nomenklatura Magħquda b’effett mill-1 ta’ Jannar 2007, dawk l-oġġetti għandhom jiġu kklassifikati flimkien bħala kombinazzjonijiet li għandhom il-karattru essenzjali ta’ ġugarell taħt il-kodiċi NM 9503 00 21.
            
         
               (3)
            
            
               Ir-Regolament (KEE) Nru 441/91 għandu għalhekk jiġi emendat f’dan is-sens.
            
         
               (4)
            
            
               Il-miżuri stipulati f’dan ir-Regolament jikkonformaw mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   It-tabella stabbilita fl-Anness tar-Regolament (KEE) Nru 441/91 tinbidel bit-tabella mniżżla fl-Anness għal dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Jannar 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1 (Edizzjoni Speċjali bil-Malti: Kapitolu 02, Volum 02, p. 382).
   
      (2)  ĠU L 52, 27.2.1991, p. 9 (Edizzjoni Speċjali bil-Malti: Kapitolu 02, Volum 04, p. 188).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Pupa tal-plastik b’idejn u saqajn li jiċċaqalqu, twal 140 mm, b’sider tal-plastik trasparenti mimli b’madwar 10 g ta’ ħelu żgħir, li fih is-sukrożju, li jista’ jitneħħa minn fetħa taħt il-bokkla taċ-ċinturin tal-pupa.
               
               
                  9503 00 21 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 4 tal-Kapitolu 95 u bil-kliem tal-kodiċi NM 9503 00  u 9503 00 21 .
                  L-oġġetti ma jistgħux jitqiesu bħala “oġġetti ppreżentati f’settijiet għal bejgħ bl-imnut” taħt it-termini tar-Regola Ġenerali 3(b), għax mhumiex ippreżentati flimkien biex jissodisfaw ħtieġa partikolari jew biex iwettqu attività speċifika. Dawn mhumiex relatati ma’ xulxin u mhumiex maħsuba biex jintużaw flimkien jew ma’ xulxin (il-ħelu huwa prodott li jittiekel, filwaqt li wieħed għandu jilgħab bil-pupa).
                  Il-pupa hija oġġett tal-intestatura 9503  flimkien ma’ ħelu tal-intestatura 1704 , u l-kombinazzjoni għandha l-karattru essenzjali ta’ ġugarell. (ara wkoll in-Noti ta’ Spjegazzjoni tan-NM għan-Nota 4 tal-Kapitolu 95).
                  Għaldaqstant għandu jiġi kklassifikat taħt il-kodiċi NM 9503 00 21  bħala pupi.